**Usmernenie na hodnotenie žiakov počas mimoriadnej situácie spôsobenej prerušením vyučovania v školách v školskom roku 2019/2020**

 **Základné princípy hodnotenia:**

* spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,
* poskytovanie slovnej spätnej väzby,
* akceptovanie jedinečnosti podmienok žiaka na vzdelávanie.

**Zásady hodnotenia:**

1. Žiak je hodnotený a klasifikovaný známkou, okrem predmetov, kde nemôžu byť v čase prerušenia vyučovania v škole naplnené ciele kvalitnou realizáciou.

2. Predmety telesná a športová výchova a odborný výcvik z dôvodu nenaplnenia cieľa kvalitnou realizáciou sa neklasifikujú a na vysvedčení sa uvedie absolvoval/la.

3. Predmet náboženská výchova sa neklasifikuje a na vysvedčení sa uvedie absolvoval/la.

4. Žiak v čase mimoriadnej situácie nemôže mať zníženú známku pri hodnotení len na základe neplnenie požiadaviek na domácu prípravu a dištančného vzdelávania z objektívnych príčin.

5. Pri priebežnom hodnotení využívať konštruktívnu spätnú väzbu, zohľadňovať vekové a individuálne osobitosti žiaka , prihliadať na momentálnu psychickú a fyzickú disponovanosť.

6. Pri priebežnom a záverečnom hodnotení zohľadniť sebahodnotenie žiaka.

 **Získavanie podkladov na hodnotenie:**

1. Portfólio žiackych prác – projekty, riešenia komplexných úloh, tematické práce, plnenie dištančných úloh, referáty , vypracovanie kontrolných úloh a zadaní, test, písomka.

2. Po obnovení vyučovania sa písomné a ústne skúšanie realizuje dva týždne od nástupu žiakov do školy v prvom, druhom ročníku a v treťom ročníku študijných odborov. V treťom ročníku učebných odborov a v štvrtom ročníku študijných odborov sa písomné a ústne skúšanie realizuje jeden týždeň od nástupu do školy.

 **Postup do vyššieho ročníka :**

1. V čase mimoriadnej situácie nemôže byť žiak zo žiadneho predmetu hodnotený stupňom nedostatočný, t.j. nemôže opakovať ročník, okrem prípadov, uvedených v bode 2 a 3.

2. Žiak, ktorý zo subjektívnych príčin neplnil požiadavky vyučovania na diaľku a dosahoval neuspokojivé výsledky pred prerušením vyučovania, môže byť preskúšaný po obnovení vyučovania v školách alebo do 31. 08. 2020.

3. V čase mimoriadnej situácie môže byť žiak , ktorý v I. polroku dostal známku nedostatočnú z dvoch a viac predmetov alebo bol neklasifikovaný ,absolvovať komisionálne skúšky do 31. 08. 2020

V Námestove 15. 04. 2020

Vypracovala: PaedDr. Eva Verníčková, ZRTV